Mindelund for Allierede. Et Royal Air Force fly styrtede 10. april 1944 ned i Donnerup Plantage nær landsbyen Åle (Aale).  Seks allierede besætningsmedlemmer omkom. Lokale beboere rejste 4. maj 1947 en knap to meter høj mindesten i granit ved Mattrupvej.  Mindestenen, der står omgivet af tre flagstænger i en lille lund, er indgraveret med de seks flyveres navne og fødselsdage og et kort mindeord: At the going down of the sun we will remember them. De omkomne flyvere er begravet i Fovrfeld Gravlund ved Esbjerg.